طيب بسم الله الرحمن الرحيم الحمد لله رب العالمين والصلاة والسلام على اشرف الانبياء والمرسلين نبينا محمد وعلى اله وصحبه ومن اتبع هداه الى يوم الدين وبعد قال ابن رجب رحمه الله الوجه الثاني
ان الصيام ان الصيام سر ان الصيام سر بين العبد وربه لا يطلع عليه غيره لانه مركب من نية باطنة لا يطلع عليها الا الله وترك لتناول الشهوات التي يستخفى بتناولها في العادة
يعني ايه الكلام ده وهنا احنا احنا بنتكلم عن ايه ابن رجب رحمه الله بيتكلم عن الوجه الثاني في معنى قول الله عز وجل الا الصيام فانه لي وانا اجزي به
للصيام ليه خصوصية بيقول الوجه الثاني ان الصيام سر بين العبد وربه ان الصيام سر بين العبد وربه لا يطلع عليه غيره يعني لو انت عايز ايه؟ لو انت عايز تفطر
مش انت يعني ان شاء الله يعني لو حد عايز يفطر في رمضان ويتظاهر امام الناس ان هو صايم يعني زمان مسلا كان ممكن ايه حد في يكون في المدرسة
آآ بنلعب كورة ومش عارف ايه فتلاقي ايه بعض الناس يعمل ان هو بيغسل وشه كده وان هو بيتمضمض فيشرب شوية مية وبعض الشباب كان بيفطر وممكن ايه يفطر مسلا وممكن تكون حصلت لك يعني مسلا فسرت يوم كده عادي وبعدين رحت جاي ايه قعدت معهم عادي
على الفطار وساعة المغرب ازن بدأت تاكل كانك صايم عادي ماشي الصيام هنا ابن رجب يقول سر بين العبد وبين ربه يعني لو انت عايز تشرب وتاكل هتعمل ده لكن ايه اللي بيمنع الانسان
من ان هو يفطر هو التقوى هو الايمان بالله سبحانه وتعالى طلب الثواب طب هنا كان سر فعشان كده ربنا سبحانه وتعالى قال الا الصيام فانه لي وانا اجزي به
قال ابن رجب ان الصيام سر بين العبد وربه لا يطلع عليه غيره لانه مركب من نية باطنة لا يطلع عليها الا الله وترك لتناول الشهوات التي يستخفى بتناولها في العادة
يعني الناس مش هتيجي مسلا ايه انت زي ما كنا مسلا بنعمل زمان عايز يعرف انت صايم ولا فاطر يمسك بقى يشد الجلد بتاع صابعه كده يقول له طلع لسانك
الناس مش هتعرف يعني هذه الشهوات اللي هو الاكل والشرب والنكاح هذه الشهوات يستخفى بتناولها في العادة ولذلك قيل الصوم لا تكتبه الحفظة وقيل انه ليس فيه رياء كذا قاله الامام احمد وغيره
لقيل ليس فيه رياء ان هو لو هو مرائي بقى فعلا طب هو هيتعب نفسه ويعطش نفسه ويجوع نفسه ليه؟ ما هو يقول ان هو صايم وهو مش صايم ولا حاجة لو هو الامر رياء محض
ماشي؟ وطبعا فيه تفصيل ان ممكن واحد يرائي آآ ان هو صايم فيسمع يعني يقول ده انا في صيام النافلة مثلا يعني المهم قال وقوله ترك شهوته وطعامه وشرابه من اجلي
فيه اشارة الى المعنى الذي ذكرناه الا الصيام فانه لي وانا اجزي به. لي ترك طعامه وشرابه وشهوته من اجله شوف ان انت ان انت تعمل حاجة لله ده يكون عند ربنا سبحانه وتعالى له وزن
يعني اياك ان انت تتصور ان انت تترك شيء مين مين اللذات ومن الشهوات لله وربنا سبحانه وتعالى الى آآ يتعامل معك بالمكافأة وعظيم الاجر والثواب اوعى ان انت تفتكر ان انت تسيب معصية لله سبحانه وتعالى وربنا سبحانه وتعالى مش هيكافئك
بشوف ازاي هنا ربنا سبحانه وتعالى بيعظم الفعل رغم ان الصيام فرض وربنا سبحانه وتعالى اه اذا قضى امرا خلاص ما كان لمؤمن ولا مؤمنة اذا قضى الله ورسوله امرا ان يكون لهم الخيرة من امره
فرض ربنا سبحانه وتعالى هو الملك هو الرب وهو الاله سبحانه وتعالى. فرض عليك ان انت تصوم تمتنع عن الاكل والشرب والشهوة خلاص سمعنا واطعنا لأ ده انت تثاب على الصيام ده
وركن من اركان الاسلام ومدرسة اتربى فيها على التقوى وعلى الترك وعلى مجاهدة النفس وتقوية الارادة ومش بس كده اللي انت بتسيبه غير ان انت بتنتفع من العبادة وتنتفع من وراء العبادة بالثواب والاجر
وباب مخصوص في الجنة باب الريان. غير ده ربنا سبحانه وتعالى يكافئ الانسان على العبادة دي اللي هو شرعها واللي هو فرضها ترك طعامه وشرابه وشهوته من اجلي من اجل
فكلمة من اجل دي محسسك قد ايه ربنا سبحانه وتعالى شكور ومن اسمائه الشكور ليوفيهم اجورهم ويزيدهم من فضله انه غفور شكور سبحانه وتعالى فانت لا لا تتصور انك ستقبل على ربك سبحانه وتعالى بفعل طاعة او بتضحية معينة او اه اه مثلا
اه شيء من الامور المحبوبة للنفس وتجاهد نفسك لا تتصور ان ربنا سبحانه وتعالى سيضيع آآ العمل بتاعك ده انا لا نضيع اجر من احسن عملا فقال وقوله ترك شهوته وطعامه وشرابه
من اجلي فيه اشارة الى المعنى الذي ذكرناه وان الصائم تقرب الى الله بترك ما تشتهيه نفسه من الطعام والشراب والنكاح وهذه اعظم شهوات النفس فهنا هنا نفتكر فاكرين انا كنت بقول لكم امبارح ايه
على الصيام ان انت يكفيك مع الاعمال طبعا اللي انت تقبل عليها من تأمل قرآن وتدبر والعمل والقيام والصدقات والجود زي ما هيجي معنا ان انت بس تحتسب ده ان انت تقول يا رب انا انا يا رب انا انا تركت الاكل والشرب والشهوة عشانك يا رب
من اجلك لك يا رب عشان ترضى عني علشان تحبني علشان تدخلني الجنة فده يعزم الصيام في نفسك حتى لو انت الحمد لله اه يعني صحتك كويسة ومش مش متأزم يعني يقول لك انا مش حاسس بالجوع والعطش ما فيش مشكلة
ان شاء الله يعني ربنا سبحانه وتعالى يسر لك العبادة واعانك عليها وباذن الله تثاب قال وفي التقرب بترك هذه الشهوات بالصيام فوات. منها كسر النفس كسر النفس ان نفسك دي محتاجة
تتكسر نفس دي تستأسد على الانسان وفيه اسباب النفس بتتقوى بسببها ايه هي الاسباب دي ان تكون النفس مرفهة يعني تاكل تشرب بتنام عندها كل الشهوات والملذات فكل لما النفس تتغذى بالغذاء اللي هو الدنيوي ده
كلما تستأسد تستقوي على الانسان يعني انت ما بتقولش لنفسك لا طول السنة انا بحاول اجاهد نفسي على ان انا اقوم اصلي ركعتين طوال على ان انا آآ مثلا امسك لساني
على ان انا اعمل عبادة اقعد اطلب علم احفظ قرآن بحاول ان انا اجاهد نفسي على ان انا مثلا اصل رحمي اعمل عبادة مخالفة فلهوى النفس فالنفس قوية تستأسد علي مش قادر
مش قادر اجاهدها رمضان فرصة ان النفس دي تنكسر تتطوع عليك فاكرين اخر اخر ايام في رمضان اللي فات نفسك كانت عاملة ازاي وانت بتقول هتقوم تصلي صلاة طويلة وتقف وبعدين تنزل وتنام لك مش عارف شوية بس حاجة بسيطة كده وتقوم تاني تصلي تاني
وطول الليل صلاة يعني السنة اللي فاتت كان كان ممكن يصل يصل الحال بانسان ان هو في العشر الاواخر بيصلي طول الليل يعني غالب الليل تسعين في المية من اللي هو واقف بيصلي
هي هي دي نفس النفس هي هي زي ما هي نفسي اللي كانت قبل رمضان لما بدخل رمضان بقى ويصوم ويجوع النفس دي ويعطشها ويقول لها لا مش هنعمل كزا. فالنفس يحصل فيها ايه
تتكسر قال ومنها كسر النفس فان الشبع فان الشبع او الشبع الشبع والرية ومباشرة النساء تحمل النفس على الاشر والبطر والغفلة هو بياخد راحته في النوم وياخد راحته في الاكل والشرب وآآ النكاح فهو خلاص
النفس بتركن الى الملذات فيجي الصيام فجأة كده ما فيش اكل ما فيش شرب ما فيش جماع فالنفس تتكسر قال ومنها يعني من فوائد ترك الشهوات بالصيام تخلي القلب للفكر والذكر
تخيل القلب الايه؟ حاجتين الفكر والذكر. يعني دي عبادات قلبية في رمضان اللي هي ايه هي العبادات القلبية دي يا عم الحاج تخلي القلب القلب طول السنة ايه؟ مشغول فمش عارف
يتخلى ان هو يتفكر اللي هو الفكر ده ايه الفكر ده ان ان انت تقعد ايه تعمل بقلبك تتفكر بقلبك. اللي هي الاعمال القلبية الخوف الرجاء طمع فيما عند الله سبحانه وتعالى الحب
التفكر في الاخرة في الموت في حال الانسان انت طول طول السنة حياة سريعة دنيا سريعة فما فيش اي وقت ان انت تقعد مع نفسك كده اه انا مقصر انا محتاج ان انا اه عندي عيب في نفسي محتاج ان انا اعالج العيب ده
تاج ان انا اربي نفسي في المعنى ده مش وقت حياة بتدفع الانسان دفعا فلما الانسان يترك الشهوات اللي هي الاكل والشرب النكاح ومع التعرض للوحي مع الخلوة الشرعية اللي بتأتي في اخر رمضان اللي هو الاعتكاف
يبقى القلب انا اديته ايه الجو هيأتي به الجو اللي هو يتفكر فيه تخلي القلب للفكر والذكر فان تناول هذه الشهوات قد تقسي القلب وتعميه وتحول بين العبد وبين الفكر والذكر
تستدعي الغفلة وخلو الباطن من الطعام والشراب ينور القلب ويوجب رقته ويزيل قسوته ويخليه للذكر والفكر عارف انت ايه لو انت مشغول بالاكل والشرب مثلا يعني هناكل ايه وهنشرب ايه وهنحلي بايه
وبعدين تقعد بقى ساعة الفطار ما فيش بقى لا فكر ولا ذكر ولا الكلام ده انت ايه بتقل جدا في الاكل خلص طبق المحشي كله خلص الفراخ كلها وشرب الشوربة
وبعدين خلصنا الاكل وشربت بدل كوباية عصير يعني تلات اربع كوبايات عصير خلاص بقى انا كنت صايم يبقى يقوم يقوم ولا فكر ولا ذكر بقى هو خلاص هو اصلا مش شايف قدامه هو مش شايفك اصلا
وبعدين خلاص لسه ما فيش نص ساعة على صلاة التراويح. نقعد نحلي بقى فيقعد يحلي ينزل الصلاة اخبار القلب ده ايه اخبار العقل ده ايه ما فيش اصلا هو مش عارف يركز
ليه؟ علشان زي ما ابن رجب بيقول هنا. يقول ايه يقول فان تناول هذه الشهوات قد تقسي القلب وتعميه وتحول بين العبد وبين الفكر والذكر وتستدعي الغفلة. يعني عشان ما تاكلش
بس الاسراف في الاكل والشرب قال وخلو الباطن من الطعام والشراب ينور القلب ويوجب رقته ويزيل قسوته ويخليه للذكر والفكر ومنها ان الغني يعرف قدر نعمة الله عليه باقداره له على ما منعه كثيرا من الفقراء
من فضول الطعام والشراب والنكاح. وده معنى مهم معنى نعمة اختيار الاكل والشرب نعمة ان انت تدخل مطعم وتشوف كده ايه قائمة الطعام وتقعد ايه تفكر هاكل ايه انا نفسي اكل ايه
وتنقي هو يعني كان زمان انت بتدخل اي مطعم براحتك وتنقي زي ما انت عايز دلوقتي يعني ايه بعض الزروف اللي احنا فيها دي يعني بس خلينا نقول مثال يعني
عشان لما تفتكر الايام ايام ما انت كنت بتدخل المطعم وتنقي يعني ففكرة نعمة ان انت بتنقي الاكل اللي نفسك بتروح له نفس نفس اللي نفسك بتشتهيه دي نعمة نعمة الاختيار
اختيار الاكل فلما يجي في رمضان يحرم الغني من الاكل والشرب مدة معينة فيفتكر بقى ايه ايه ده هو في حاجة اسمها جوع دي حاجة اسمها ان انا نفسي في حاجة ومش عارف اكلها
فيفتكر ازا كان ده ده حالي من الفجر للمغرب طب اللي عايش حياته بقى ونفسه ان هو ياكل مثلا لحمة ومش عارف اللي نفسه ان هو يشرب عصير مش عارف
نفسه ان هو ياكل اه اه فراخ ولا ياكل حاجة اكلة معينة انا باكلها في العادي انا بس انا مستني وقت المغرب عشان هاكل نفس الاكلات اللي انا باكلها عادي ما فيش مشكلة
طب اللي مش عارف ياكل ده بقى اصلا فهنا يكون ده سبب لتذكر الانسان الغني نعمة فيشكر وان هو يستشعر حال فقير حتى كمان في شهوة النكاح الجماع الحلال احيانا الانسان بيعتاد يألف النعمة
هو كان زمان شاب وكان باب يعاني من من ان هو ما فيش آآ امرأة ولا يستطيع آآ ان هو يقضي الشهوة. كذلك المرأة فلما تزوج ومر عليه بقى سنين في الزواج وبعدين عادي بقى
تعود ان الامر ده بقى اه اه يعني موجود ومتاح فما بقاش حاسس بالنعمة دي نعمة العفة دي نعمة ان ربنا سبحانه وتعالى يسر له زوج والنعمة دي يقضي الشهوة في طريق حلال
فما بقاش حاسس بقى بالشاب اللي مش عارف يتزوج فيجي يمنع من النكاح من الشهوة مدة ويبقى يشتهي الامر ده لا مش هينفع دلوقتي نفسه تطوق الى الجماع وييجي الصيام يمنعه
ده ممنوع دلوقتي من الفجر للمغرب فيبتدي يشعر مرة اخرى بالنعمة دي باللذة دي يشعر بالشاب اللي مش عارف يتزوج اسأل الله سبحانه وتعالى ان ييسر لشباب المسلمين يا رب
الله المستعان فقال قال ان الغني يعرف قدر نعمة الله عليه باقداره له على ما منعه كثيرا من الفقراء من فضول الطعام والشراب نكاح فانه بامتناعه من ذلك في وقت مخصوص وحصول المشقة له بذلك
يتذكر به من منع من ذلك على الاطلاق فاهمين الكلام فيوجب له ذلك شكر نعمة الله عليه بالغنى. افتكر بقى افتكر النعمة اللي انت فيها ويدعوه الى رحمة اخيه المحتاج
ومواساته فيجي ايه؟ فلان عايز يتزوج فتعال نساعده فلانة محتاجة جهاز تعالى نساعدها ليه هو بقى حاسس بالشعور ده يدعوه الى رحمة اخيه المحتاج ومواساته بما يمكن من ذلك ويا جماعة قد ايه
الشرع جميل قد ايه ربنا سبحانه وتعالى حكيم خبير قال ومنها ان الصيام يضيق مجاري الدم التي هي مجاري الشيطان من ابن ادم كما قال النبي صلى الله عليه وسلم ان الشيطان يجري من ابن ادم مجرى الدم
فتسكن بالصيام وساوس الشيطان وتنكسر سورة الشهوة والغضب الشدة قال قال النبي صلى الله عليه وسلم يا معشر الشباب من استطاع منكم الباءة فليتزوج ومن لم يستطع فعليه بالصوم فانه له وجاء
يعني يكسر الحدة حدة الشهوة لهذا جعل النبي صلى الله عليه وسلم الصيام وجاء لقطعه عن شهوة النكاح فالصيام يخلي تسلط الشيطان عليك وحدة الشهوة اقل يعني الشيطان يجري من ابن ادم مجرى الدم
قال واعلم انه لا يتم التقرب الى الله تعالى بترك هذه الشهوات المباحة في غير حالة الصيام الا بعد التقرب اليه بترك ما حرمه الله في كل حال من الكذب والظلم
والعدوان على الناس في دمائهم واموالهم واعراضهم ازا كان الانسان بيترك طعام الشراب والنكاح الحلال هل يستقيم ان الانسان يترك الامور الحلال لله سبحانه وتعالى ويصر على الكبائر والحرام ده يكون انسان عاقل ده
ولهذا قال النبي صلى الله عليه وسلم من لم يدع قول الزور والعمل به فليس لله حاجة في ان يدع طعامه وشرابه يعني انت لسه صايمة في وقت الصيام ولسه مش قادرة تمسكي لسانك
لسه لسه بتغتابي فلانة تريقي على فلانة ولسه قاعد بتشتم وتسب وانت صايم طب انت انتفعت ايه بالصيام؟ الصيام ده تربية للنفس ان انت بتترك الطعام والشراب. ده انت سبت الحاجة الضرورية
يبقى الصيام بيبعت رسالة لكل انسان ايه الرسالة دي الرسالة دي دليل ان الانسان قادر على ترك الحرام سبت الاكل والشرب والشهوة الحلال اللي اللي اصلا ده شيء اساسي في حياة الانسان
تقدر تعيش من غير اكل وشرب طب انت سبت الاكل والشرب مدة لله سبحانه وتعالى طويلة بقى او قصيرة على حسب اليوم طيب يبقى ازاي انت بتقول انا مش قادر بقى
ابطل ان انا ابص على الحرام ولا ان انا اسيب العلاقة المحرمة دي ولا ان انا اه اترك السب والشتم والغيبة والنميمة والسخرية لهذا قال قال جابر اذا صمت فليصم سمعك وبصرك ولسانك عن الكذب والمحارم. واذى الجار. دع اذى الجار
يعني في الغالب في الغالب كتير مننا مش هيعرف يتفرغ في رمضان مية في المية للعبادة. صح عندك جامعة عندك شغل فايه العبادة اللي ترفعك ايه العبادة اللي تخليك تسبق ان انت تصوم صح
مش قادر اقرأ قرآن كتير مش قادر اصلي آآ قيام تراويح وتهجد وآآ اصلي مع نفسي؟ عندي شغل محتاج انام يعني هصلي التراويح مسلا وانام لحد الفجر قد السحور انا مش هقدر ان انا لو فضلت سهران طول الليل
هنام طول النهار مش هعرف ان انا آآ اروح الشغل بتاعي ولا اعمل اتكسب من حلال طب اعمل ايه جود بقى الصيام صوم بقى بجد اذا صمت فليصم سمعك وبصرك ولسانك عن الكذب والمحارم. ده وانا انصح
اللي يقدر يفرغ نفسه في حاجة يعني انت بتعرف تاخد اجازة اللي في الشوق اللي مننا يعني في شغل مسلا وليه اجازات في السنة تعرف تاخد اجازة عشان تصيف ايه المشكلة ان انت تخلي العشر تيام الخمستاشر يوم الاجازة بتوعك في العشر الاواخر عشان تعتكف
ما انت بتاخد اجازة بتعرف ان انت يعني تفرغ وقت وترحل المهام لاوقات تانية وتضغط نفسك بعدين فرغ نفسك لو عرفت طيب ما عرفتش يبقى عظم الصيام. عبادة الصيام عشان ما امشيش طول رمضان
آآ شايف ان انا ما بعملش حاجة لا انا مش عارف اقرأ كتير مع الناس اللي بتقرأ ولا اتدبر مع الناس اللي بتتدبر ولا اصلي كتير مع الناس اللي بتصلي كتير فيجي لي احباط فيقول خلاص رمضان
راح المعاملة دي المعاملة دي مع مع الطاعة مع ربنا سبحانه وتعالى مش صح انت ممكن شعورك كده انا جعان ومنكسر وحاسس ان انا مش قادر وبعمل ده عشانك يا رب
وترفع ايدك كده في اخر اليوم وانت عطشان وجعان وراجع من الشغل تعبان وفلان رخم عليك فانا ايه آآ فليقل اني صائم. مش هرد عليك وهمسك نفسي وهمسك لساني. كل ده
وتيجي اخر اليوم كده ترفع ايدك بعد اليوم الطويل ده اللي انت كنت بتغض بصرك فيه وبتمسك لسانك وبتبتعد عن الحرام على قد ما تقدر ترفع ايدك تقول يا رب يا رب دخلني الجنة
هو احنا ليه ليه بنتعامل مع ربنا ان هي ان العلاقة علاقة مادية لازم اصوم كتير قوي واصلي كتير قوي واعمل كتير قوي علشان ابقى حققت التارجت بتاعي في رمضان
العلاقة مش كده. مش بقول ان انت يا جماعة افهموا كلامي صح تقول ان انت اه ما تصليش كتير ولا اللي بيجاهد نفسه ان هو يصلي صلاة طويلة زي اللي بيسيب نفسه وبيتابع هوى نفسه مش مش لا اقصد ده
انا بتكلم ان الانسان لا يفقد جمال العلاقة مع الله سبحانه وتعالى ان في الاخر انا انا بعمل ده لله بتقرب الى الله الجميل الكريم الرحمن الذي يراك حين تقوم
ويعلم ربنا سبحانه وتعالى يعلم زروف كل انسان فلما انت تبقى جايب اخرك في الحتة بتاعتك خلاص هجاوب ان شاء الله على سؤال الاخت سألته يعني فقال قال جابر اذا صمت فليصم سمعك وبصرك ولسانك عن الكذب والمحارم ودع اذى الجار
وليكن عليك سكينة ووقار يوم صومك هي دي بقى ان عايزين كده ايه الناس تشوفك كده آآ ده صايم مش علشان يقولوا ان انت صايم بس ظاهر عليك السمت مش سمت الضعف وان انا مش قادر وما حدش يكلمني وما حدش يديني شغل وانا لا
مش سمت الضعف ده. اتسحر كويس واجمد كده يعني الصحابة كانوا بيجاهدوا في رمضان لكن لكن يبقى سمت ايه؟ السكينة والوقار ولا تجعل يوم صومك ويوم فطرك سواء قال اذا لم يكن
اذا لم يكن في السمع مني تصاون وفي بصر غض وفي منطقي صمت فحظي اذا من صومي الجوع والظمأ فان قلت اني صمت يومي فما صمت يعني اذا كان ما فيش
صيانة للبصر والمنطق والسمع اصوم سمعي احمي سمعي وبصري اغض البصر واحفظ السمع واللسان من الحرام فحظي اذا من صومي الجوع والظمأ فان قلت اني صمت يومي فما صمت قال النبي صلى الله عليه وسلم
رب صائم حظه من صيامه الجوع والعطش ورب قائم حظه من قيامه السهر ولهذا المعنى والله اعلم ورد في القرآن بعد ذكر تحريم الطعام والشراب على الصائم بالنهار ذكر تحريم اكل اموال الناس بالباطل
فان تحريم هذا عام في كل زمان ومكان بخلاف الطعام والشراب فكان اشارة ركزوا بقى في الجملة دي فكان اشارة الى ان من امتثل امر الله في اجتناب الطعام والشراب في نهار صومه
قدرت تعمل ده فليمتثل امره في اجتناب اكل الاموال بالباطل مسكت نفسك من الاكل والشرب والشهوة لله الحلال خلاص ما تاكلش اموال الناس ما تاخدش آآ رشاوي ما تعاملش بالربا
لا تأكل مال اليتيم لا تأكل الميراث فليمتثل امره في اجتناب اكل الاموال بالباطل فانه محرم بكل حال لا يباح في كل وقت من الاوقات والله اعلم هذا وصلى الله على نبينا محمد وعلى اله وصحبه والحمد لله رب العالمين وجزاكم الله خيرا